ઘનશ્યામની અને મારી સળંગ સફર પાંચસો કિલોમીટરથી વધારે થઈ જતી હોઈ અમને પેલા ફ્રન્ટિઅર મેઈલમાં વડોદરાથી રતલામ સુધી ત્રીજા વર્ગના ડબ્બામાં સફર કરવા મળે કે નહિ તે જાણવું અમારા માટે જરૂરી હતું. એ દિવસોમાં ભારતની ઓછી વસ્તીના કારણે ટ્રેઈનો પણ ઓછી રહેતી હોઈ અમારે સમય બચાવવા વડોદરાથી રતલામ માટે કનેક્ટીંગ ટ્રેઈન આ જ લેવી પડે તેમ હતી. વળી અમારે રતલામથી ઈંદોર માટે બીજી જે ટ્રેઈન લેવાની હતી તે ફ્રન્ટિઅરમાં સફર કરવાથી જ મળી શકે તેમ હતી. આ ખુલાસો આપ મિત્રોને એટલા માટે આપવામાં આવી રહ્યો છે કે અમે કંઈ શોખ કે દુ:ખના માર્યા આ ખતરનાક નીવડી શકે તેવો પ્રયોગ કરવા જઈ રહ્યા ન હતા !